ইদানীং সোশ্যাল মিডিয়ায় কেনিয়ে ওয়েস্টের লাগামছাড়া মন্তব্যে বেশ বিরক্ত স্ত্রী কিম কারদাশিয়ান। অ্যাম্বার রোজ থেকে শুরু করে টেলর সুইফ্ট— হালফিলে সকলকেই একহাত নিচ্ছেন কেনিয়ে। আর তাতেই চটেছেন কিম! সোশ্যাল মিডিয়াকে আত্মপ্রচারের হাতিয়ার করতে জুড়ি নেই পুরো কারদাশিয়ান পরিবারের। কিন্তু ক্রমাগত কেনিয়ের বিস্ফোরক টুইট কিমের বিরক্তির উদ্রেক করেছে। সন্তানদের কাছে ‘রোল মডেল’ হতে চান কিম। তাই কেনিয়ের বাড়াবাড়ি রকমের ‘টুইটার-ড্রামা’য় রীতিমতো ক্ষুব্ধ তিনি।